﻿Stilul Brâncovenesc in Arta de CYD Apariţia stilului Constantin Brâncoveanu (1654-15 august 1714) a fost domnitor al Ţării Româneşti între 1688 şi 1714. A fost un iscusit diplomat, dar şi un mare cărturar, înconjurându-se de învăţaţi români şi străini. Stilul brâncovenesc a apărut în Transilvania şi Ţara Românească, între anii 1678 şi 1725.S-a născut la Hurezi,unde se află principala ctitorie de cult a lui Constantin Brâncoveanu şi totodată, cel mai vast ansamblu de arhitectură monastică din Ţara Româneasca. De asemenea, este rezultatul firesc al evoluţiei artistice şi culturale din prima jumătate a secolului al XVII-lea. Anii 1688-1714 marchează epoca lui Constantin Brâncoveanu, care este printre cele mai prospere din arta şi cultura românească. Experienţa artistică tradiţională îsi sporeşte vigoarea prin asimilarea unor mijloace de circulaţie europeană, anii domniei Brâncoveanului reprezintă un moment de vârf în dezvoltarea artei româneşti. Din nordul Transilvaniei şi până pe coastele răsăritene ale Mediteranei, din Epir şi până în Caucaz, autoritatea culturii şi artei brâncoveneşti a fost o mărturie de valoare a cărei semnificaţie face de prisos orice comentariu. Arta epocii lui Matei Basarab nu reuşeşte să determine un stil propriu-zis, însă oferă material foarte valoros, premise posibile ale unei autentice înfloriri artistice. Stilul Brancovenesc se naşte în urma unei sinteze a elementelor deja existente, resursele fiind valorificate prin interpretări sensibile, contrucţiile devin mai svelte, cu o eleganţă a proporţiilor, stâlpii masivi de cărămidă sunt înlocuiţi cu sprintene coloane de piatră, arcadele devin mai largi, iar pridvoarele devin mai aerisite. În tratarea interioarelor şi exterioarelor decoraţia este voluptoasă, influenţele subtile ale barocului simţindu-se în gustul rafinat şi sigur al acestora. Palatele şi ctitoriile care preced epoca lui Brâncoveanu devin cărturăreşti, şi clasice în abordare, iar forma întinereşte. În momentul alegerii la tron a lui Brâncoveanu, acesta găseşte un adevărat şantier cultural şi artistic asupra căruia îşi pusese amprenta boierii cantacuzini. Acesta se dovedeşte a fi un iubitor al artelor , un preţuitor al carţilor, însă apariţia acestui stil nu avea numai un rol estetic şi cultural, ci şi unul de întărire a autorităţii domnitorului în ţară şi peste hotare. Imensul tezaur de valori acumulate în câteva decenii, persistenţa în timp a mesajului lor, sunt dovezi ca epoca lui Brâncoveanu corespundea unei necesitaţi istorice de neînlocuit. Această artă avea rolul de a afirma aspiraţia de înnoire şi afirmare a unui întreg popor. În pragul epocii moderne, se impune prin originalitatea adoptării formelor tradiţionale la exigenţele unei gândiri în plin proces de emancipare. Construit pe o bază românească cu o tradiţie nu foarte solid conturată, specificitatea stilului brâncovenesc din perspectiva unui stil original românesc este îndoielnică.Gustul barocizant al vremii şi influenţa eleganţei renaşterii tîrzii,suprapuse elementului naţional au dus la construirea unui stil eclectic cu statut derizoriu.În definitiv, stilul brâncovenesc este reprezentat de un grup de lăcaşuri de cult făcute mai mult sau mai puţin de aceleaşi echipe de meşteri sau în maniera primelor echipe,care au scris pagina fondatoare a stilului,după indicaţiile sau opţiunile voievodului eponim,pe un teritoriu limitat şi intr-o perioadă relativ scurtă de timp. Prestigiul peste timp al acestui amestec de renaştere italiană,materiale locale şi tehnica combinată a meşterilor se datorează în mare măsură redescoperirii sale ca stil naţional. Din această cauză putem vorbi doar despre maniera de edificare proprie unei echipe de meşteri care au lucrat pentru şi la comanda lui Brâncoveanu în zona Vâlcei şi a Olteniei. Mişcarea cărturărească care ia fiinţă în Moldova secolului al XVII-lea, influenţată de umanismul european, este una din premisele apariţiei stilului brâncovenesc, caracterizat prin recepţia barocului apusean şi programe artistice unitare. Bazele înfloririi din epoca brâncovenească au fost puse în timpul celor două decenii de domnie a lui Matei Basarab(1632-1654), care asigurase Ţării Româneşti o anumită stabilitate politică şi favorizase dezvoltarea artelor. Printre cele mai importante edificii ale epocii lui Matei Basarab se numără biserica Mănăstirii Arnota (1633), biserica Schitului Crasna-Gorj (1636), biserica Schitului Topolniţa-Mehedinţi (1646), precum şi ansamblurile monastice de la Căldăruşani (1638) şi Brebu(1640- 1650), ctitorii care continuă evoluţia arhitecturii munteneşti prin preluări ale formelor gotice moldoveneşti, fără a depăşi însă un orizont provincial. O excepţie din punct de vedere calitativ şi programatic o constituie casa de piatră a cărturarului Udrişte Năsturel de la Herăşti (jud. Ilfov), care interpretează în stil oriental elemente ale Renaşterii italiene. Conace precum cele de la Dobreni, Mironeşti din Gostinari (jud. Ilfov), Goleşti (jud. Argeş), Filipeşti, Măgureni (jud. Prahova) sau de la Băjeşti, concepute după modelul reşedinţelor princiare din Constantinopol, vor crea o paradigmă a edificiului reprezentativ muntenesc, caracterizată atât printr-o înaltă calitate a materialelor şi prelucrării cât şi prin situarea pitorească, în mijlocul unor parcuri şi în apropierea râurilor şi eleşteelor. Iniţial arhitectura sacrală s-a orientat după modelul dat de biserica Mănăstirii Dealu, având drept caracteristici planul triconc şi sistemul decorării faţadelor cu arcaturi. Gustul mai rafinat al epocii a dus la înlocuirea treptată a stâlpilor voluminoşi de cărămidă cu elegante colonade de piatră. În timpul domniei lui Brâncoveanu activitatea de construcţie s-a intensificat. Biserica Mănăstirii Dealu În perioada care a urmat s-a dezvoltat mai ales arhitectura conacelor boiereşti. Această evoluţie a corespuns acumulării puterii în mâinile marii boierimi în al treilea sfert al secolului al XVII-lea, în detrimentul urmaşilor lui Matei Basarab. Patronatul domnitorului nu s-a limitat doar la Ţara Românească, daniile sale au fost destinate şi Mănăstirii Sf. Ecaterina de pe Muntele Sinai, unor biserici din Ierusalim, Liban, Epir şi mănăstirilor de pe Muntele Athos. Caracteristicile stilului Toate construcţiile erau aşezate în colţuri de natură înconjurate de grădini, care deschideau arcade largi a foişoarelor; apare pregnanta nevoie de comunicare cu mediul înconjurător. Apare prispa, ca loc de popas între interior şi exterior, specifică arhitecturii ţărăneşti. Este implicată ca modalitate estetică în pridvoarele bisericilor, în cerdacele şi foişoarele palatelor, forţând uneori chiar şi existenţa arhitecturii fortificate. În această perioadă pătrund în artă diferite influenţe din exterior. În arhitectura populară pătrund modele cum sunt cele de la Constantinopol, cu numeroase elemente ale arhitecturii levantine. Principalul program arhitectonic al epocii brâncoveneşti a fost palatul, dar cu repercursiuni şi asupra arhitecturii religioase. Caracteristicile de început ale acestui stil apar in deceniile care repară domniile lui Matei Basarab şi Constatin Brâncoveanu. Construcţiile au devenit mai zvelte, cu o căutată eleganţă a proporţiilor, marii stâlpi de cărămidă au fost înlocuiţi cu coloane de piatră, arcadele s-au lărgit, pridvoarele au devenit tot mai aeriene. Se folosesc numeroase elemente de origine barocă. Coloane torse, ancadramente combinate cu decoraţia orientală folosită în morfologia ornamentelor, toate perfect echilibrate, se păstrează armonia proporţiilor, ordonanţa riguroasa a ritmurilor. Capitel coloană( Potlogi) Decoraţia intervine ca accent necesar, ea nu schimbă sensul compoziţiei, ci dimpotrivă o pune în valoare. O caracteristică care marchează arhitectura religioasă este compoziţia planimetrică, compoziţie ce se caracterizează în general prin distribuţia echilibrată a maselor arhitectonice pe de-o parte si de alta a axei est-vest, în centru căreia se află locaşul de cultură. Arhitectura brâncovenească manifestă o largă libertate în alegerea tipurilor de plan ca şi tratarea decorativă a faţadelor, folosind de regulă tipurile de plan tradiţionale. O altă caracteristică este planul dreptunghiular cu o singură turlă pe naos, eventual cu turn cloparniţă pe pronaos. Arhitectura Brâncovenească excelează în interpretarea volumelor, conferindu-le o expresie nouă. Bisericile de epocă brâncovenească au faţadele împarţite, de regulă, în două registre printr-un brâu median alcătuit dintr-un ciubuc puternic rotunjit, încadrat între două rânduri de cărămidă aşezate pe colţ, asemenea dinţilor de fierăstrău . Cele două registre sunt decorate cu arcaturi din ciubece de cărămidă sau cu panouri dreptunghiulare, sistem decorativ inaugurat în Ţara Românească. Aspectul original al decoraţiei monumentelor brâncoveneşti rezultă în primul rând din elementele de pietrărie prelucrată artistic; relieful accentuat prin tehnica „a jour” atât in sculptarea pietrei (capitelurile din biserica mănăstirii Sinaia, balustrada pridvorului de la biserica Stavropoleos din Bucureşti), cât şi in prelucrarea artistică a lemnului (tâmple, jilturi domneşti sau arhiereşti); predomină motivele vegetale: acantul, vrejuri, strugurii, floarea soarelui; începe încă timid să se dezvolte sculptura figurativă: apar personaje biblice (Moise, Aaron, Samson în luptă cu leul, cei 4 evanghelişti însoţiţi de simbolurile lor) sau chipuri de îngeri; se conturează un tip nou de coloană, derivată din cea corintică, dar cu capiteluri mai puţin dezvoltate; în pictura se amplifică portretele votive. Biserica Stavropoleos Sculptura monumentală valorifică motive ornamentale barocizante aplicate atât coloanelor de piatră, cât şi ancadramentelor. În mod frecvent coloanele torse sunt decorate cu grinlande vegetale, ca la Fundenii Doamnei sau la Râmnicu Sărat Capitelele compozite sunt înfăşurate în frunze de acant. Ancadramentele ferestrelor păstrează uneori profilele goticului modovenesc cum sunt cele de la biserica Stela din Târgovişte. Elementul cel mai reprezentativ pentru sculptura brâncovenească este portalul. Organizarea de ansamblu a portalurilor brâncoveneşti este în principiu următoarea: deasupra uşii de intrare in biserică se află pisania subliniată de un bogat aparat ornamental, la loc de cinste aflându-se stema Ţării Româneşti, însoţită uneori de vulturul bicefal al Cantacuzinilor. Atât pisania cât si golul uşii sunt încadrate într-un chenar decorativ, de regulă compus din vrejuri vegetale. O altă zonă în care sculptura decorativă a găsit un loc de manifestare sunt balustradele, trafalurile decorative ale răsuflătorilor. Coloanele interioare dintre pronaos si naos sunt decorate cu bogate grinlande vegetale sau figuri ale unor eroi biblice. Biserica Fundenii Doamnei Decoraţia din ştuc, folosită la palate este utilizată doar la o biserică dar reuşita artistică este desăvârşită, aceasta fiind biserica Fundenii Doamnei. Ca o prelungirii a sculpturii in piatră, dar având numeroase particularităţi originale, sculptura a participat în mod substanţial la decorarea monumentelor brâncoveneşti. Meşterii epocii au preferat relieful plat şi compoziţiile bazate pe repetiţie, amintind deseori de ţesuturile de brocast. Un capital de sine stătător impresionant prin bogăţia ornamentală şi finisajul pretenţios este alcătuit din tâmplele bisericilor. În timpul lui Brâncoveanu au fost împodobite cu tâmple monumentale din lemn sculptat si tocat, poleit cu aur. Cele mai originale şi înzestrate cu unitate stilistică sunt bisericile din Moldova sub domnia lui Ştefan cel Mare (1457-1504), printre care monumentala biserică a Mănăstirii Neamţ a fost, pentru aproape un secol, un model pentru aşezămintele religioase moldoveneşti, caracterizată prin siluete delicate, faţade armonioase, acoperişuri pitoreşti de inspiraţie folclorică. Organizarea generală a tâmplelor brâncoveneşti este cea tradiţională, dictată de exigenţele iconografice: în partea superioară se află icoana crucifix încadrată de icoanele libere ale Maicii Domnului şi ale Sfântului Ioan Evanghelistului, fiind urmate de alte icoane. Arhitectura tâmplelor brâncoveneşti preia organizarea compoziţională a faţadei de edificiu cu mai multe etaje, ritmarea pe orizontală fiind asigurată de colonete. Întreaga armătură de lemn, grinzi orizontale si colonete este tratată decorativ. Modul de tratare a aparatului ornamental este diferit, trecând de la relief plat la relief înalt folosind frecvent traforurile încât uneori întreaga decoraţie pare suspendată deasupra nivelului central. Vrejurile vegetale ascund în mlădierile lor nenumarate repezentări animaliere. Stilul brâncovenesc a influenţat şi picturile din biserici. În general este propria şcoală de pictură de Hurez, o accentuare a efectelor decorative, atât prin modul de tratare a compoziţiilor decorative, cât şi prin mărirea suprafeţelor ornamentate cu native florale. Tratarea nativă este de asemenea caracteristică, imaginile religioase fiind tot mai mult apropiate de realitate prin agrementarea lor cu elemente desprinse din cadrul ambiant, uneori chiar cu o notă de umor. Interesul pentru realitate o aduce modificarea in iconografia tradiţională, ilustrarea psalmilor, ocazionând reprezentarea unor scene din viată, hore cu lăutari, personajele fiind inveşmântate în costumele vremii. Este de reţinut de asemenea prospeţimea de limbaj, vigoarea oarecum frustantă a expresiei care priveşte procesul de rusticizare a picturii religioase. Construcţii reprezentative Acest stil este unul caracterizant României, fiind considerat primul stil apărut la noi în tară. În ciuda acestui fapt, clădirile şi elementele păstrate din acest stil sunt relativ puţine. Singurele palate rămase pâna în prezent sunt cele de la Mogoşoaia şi Potlogi. Astfel, odată cu apariţia acestui stil, se impune şi o arhitectură peisagistică ce avea să îmbogăţească peisajul, oferind jocuri de volume impresionante, elemente vegetale în alternanţă cu iazuri sau mici cursuri de apă, specii exotice de arbori şi arbuşti, precum şi nenumărate flori (aceste elemente regăsindu-se şi în decoraţiile monumentelor), iar geometria grădinilor şi a parcurilor înconjurătoare palatelor în discuţie este în concordanţă cu geometria clădirii. Stilul brâncovenesc se distinge prin expresivitatea conferită de volumele arhitectonice ale scărilor exterioare, ale foişoarelor sau loggiilor, care variază în mod pitoresc aspectul faţadelor. Sistemul tradiţional al decorării cu arcaturi de ciubuce mai este încă aplicat, dar ornamentica bogată a ancadramentelor, a coloanelor şi a balustradelor trădează prin motivele vegetale compuse în vrejuri influenţa barocă. Proporţiile devin mai zvelte şi mai armonioase, ele dovedesc o mai grijulie elaborare a planurilor. Atât decorul cât şi spaţiile libere, structurate de coloane, neagă masivitatea formelor arhitectonice; pridvorul deschis ajunge de exemplu a fi un element reprezentativ al clădirilor. Boltirea se face de obicei în Copyright (CYD) http://cyd.ro . Citeste mai mult aici http://cyd.ro/stilul-brancovenesc/ .